**James Hirvisaari**, alun perin **Erkki Kalevi Hirvisaari** (s. 2. heinäkuuta 1960) on suomalainen entinen kansanedustaja ja entinen Asikkalan kunnanvaltuutettu. Hänet valittiin eduskuntaan 2011 perussuomalaisten listalta. Lokakuussa 2013 hänet erotettiin puolueesta ja hän liittyi Muutos 2011 -puolueeseen. Hirvisaari on ammatiltaan veturinkuljettaja. Vuonna 2020 hän valmistui teologian maisteriksi. Vuosina 2021–2022 hän on toiminut Valta kuuluu kansalle -puolueessa Ano Turtiaisen eduskunta-avustajana.

Poliittinen ura
---------------

Hirvisaari valittiin perussuomalaisten listalta Asikkalan kunnanvaltuustoon vuoden 2008 kunnallisvaaleissa 223 äänellä. Kansanedustajaksi hänet valittiin vuoden 2011 eduskuntavaaleissa Hämeen vaalipiiristä 5 498 äänellä. Hirvisaari kuului Jussi Halla-ahon vuoden 2011 eduskuntavaaleissa suosittelemiin ehdokkaisiin.

Hirvisaari oli Suomen Sisun jäsen, mutta hän erosi järjestöstä helmikuussa 2013. Myöhemmin Hirvisaari kertoi Twitter-tilillään, että häntä painostettiin eroamaan järjestöstä. Vuonna 2014 Hirvisaari liittyi takaisin järjestöön ja ilmaisi tukensa sen uudelle puheenjohtajalle Olli Immoselle.

Kesäkuussa 2020 Hirvisaari aloitti sihteerinä Ano Turtiaisen eduskuntaryhmässä. Turtiainen perusti ryhmän tultuaan erotetuksi perussuomalaisten eduskuntaryhmästä. Vuotta myöhemmin ryhmä keräsi tarvittavat kannattajakortit ja pääsi puoluerekisteriin nimellä Valta kuuluu kansalle.

### Erottaminen eduskuntaryhmästä ja perussuomalaisista

Hirvisaaren avustajana aloitti tammikuussa 2012 Helena Eronen. Huhtikuussa 2012 Eronen kirjoitti Uusi Suomi -sivustolle kolumnin, jossa ehdotti useille ulkomaalaisryhmille pakollista hihamerkkiä poliisin työn helpottamiseksi. Muslimeille Eronen ehdotti puolikuuta, venäläisille sirppiä ja vasaraa, kambodzalaisille maamiinaa ja yhdysvaltalaisille hampurilaista. Vaihtoehtoisesti Eronen ehdotti, että kaikki suomalaiset pitäisivät Suomen leijona -hihamerkkiä.

Kirjoitusta paheksuttiin. Perussuomalaisten eduskuntaryhmän puheenjohtaja Pirkko Ruohonen-Lerner tyrmistyi ehdotuksesta ja piti sitä puoluetta vahingoittavana. "Huonoa huumoria. Näin vakavilla asioilla ei lasketa leikkiä", Ruohonen-Lerner sanoi. Eduskuntaryhmän suosituksesta huolimatta Hirvisaari kieltäytyi erottamasta avustajaansa, minkä seurauksena hänet erotettiin eduskuntaryhmästä 17. huhtikuuta luottamuspulan vuoksi 15. syyskuuta asti. Eronen teki poliisille tutkintapyynnön tavasta, jolla hänen blogikirjoitustaan käsiteltiin *Turun Sanomissa*, mutta viranomaiset eivät ottaneet pyyntöä jatkokäsittelyyn. Dosentti Johan Bäckman pyysi poliisia selvittämään, syyllistyikö Eronen kiihottamiseen kansanryhmää vastaan. Valtionsyyttäjä Mika Illman ei katsonut Erosen kirjoituksen täyttäneen kiihotusrikoksen tunnusmerkistöä. Elokuussa 2012 Eronen ilmoitti eroavansa avustajan tehtävästä. Hän jatkoi myöhemmin poliittista toimintaansa muutos 2011 -puolueessa.

Lokakuussa 2013 tiedotusvälineet kertoivat Hirvisaaren kutsuneen äärioikeistolaisaktivisti Seppo Lehdon vieraakseen eduskuntaan. Vierailun aikana Hirvisaari oli ottanut kuvia Lehdosta tekemässä natsitervehdystä eduskunnan lehtereillä. Kuvia ja videoita tapauksesta levitettiin Lehdon julkisella Facebook-sivulla sekä YouTubessa. Hirvisaari sai tapauksesta huomautuksen eduskunnan puhemieheltä Eero Heinäluomalta ja 4. lokakuuta perussuomalaisten puoluehallitus päätti yksimielisesti erottaa Hirvisaaren puolueen jäsenyydestä.

### Muutos 2011 -puolueessa

Perussuomalaisista erottamisen jälkeen Hirvisaari liittyi muutos 2011 -puolueeseen. Hän perusti yksin muutos 2011 -eduskuntaryhmän ja hänestä tuli puolueen ensimmäinen kansanedustaja. 2015 eduskuntavaaleissa Hirvisaari oli ehdolla muutos 2011:n listalta Uudenmaan vaalipiiristä. Hän sai 1 115 ääntä, eikä tullut valituksi. Kesäkuussa 2015 Hirvisaari muutti pois Asikkalasta ja täten myös erosi Asikkalan valtuustosta.

Hirvisaari asettui vuoden 2019 eduskuntavaaleissa lyhytikäiseksi jääneen ja puolueisiin sitoutumattoman Reformi-koalition ehdokkaaksi Hämeen vaalipiirissä. Vaaleissa hän keräsi 284 ääntä, mikä ei riittänyt valituksi tulemiseen.

Kohuja
------

Heinäkuussa 2010 Hirvisaarta vastaan nostettiin blogikirjoituksen perusteella syyte kiihotuksesta kansanryhmää vastaan. Syyte hylättiin Päijät-Hämeen käräjäoikeudessa marraskuussa 2010, mutta syyttäjä valitti tuomiosta hovioikeuteen. Joulukuussa 2011 Hirvisaari tuomittiin Kouvolan hovioikeudessa kiihottamisesta kansanryhmää vastaan 25 päiväsakkoon Uusi Suomi -verkkosivustolla 4. helmikuuta 2010 julkaistusta kirjoituksesta "Kikkarapäälle kuonoon". Oikeuden mukaan kirjoituksessa paneteltiin ja solvattiin muslimeja. Hirvisaaren ryhmätoverit, kansanedustajat Juho Eerola, Jussi Halla-aho ja Olli Immonen maksoivat yhteisesti Hirvisaaren saamat 1 425 euron sakot. Kesäkuussa 2012 Hirvisaari syytti korkeimpia oikeusasteita ja valtakunnansyyttäjänvirastoa "mielenmaailmaltaan poliittisesti korruptoituneiksi".

Heinäkuussa 2012 huomiota herättivät Hirvisaaren kommentit homoseksuaaleista. Ensin hän luonnehti Facebook-päivityksessään vihreitä ja vasemmistoliittoa "homopuolueiksi" ja vertasi myöhemmin Hommaforumilla homoutta kehitysvammaan. Hirvisaaren mukaan homous ei hävitä ihmisarvoa eikä yhteiskunnan tule tuomita homoja tai vammaisia. Hirvisaaren kirjoituksista tehtiin kuitenkin tutkintapyyntö viranomaisille. Poliisi katsoi kirjoituksen ylittävän esitutkintakynnyksen, ja tapauksen käsittely siirtyi valtionsyyttäjän harkintaan. Apulaisvaltakunnansyyttäjä päätti kuitenkin esitutkinnan syyskuussa 2012.

Joulukuussa 2015 Hirvisaari kirjoitti blogikirjoituksessa, ettei ole pahoillaan turvapaikanhakijoiden vastaanottokeskukseksi suunnitellun hotellin tuhopolttamisesta, ja ilmoitti kannattavansa oman käden oikeutta ja "lopullista kollektiivista ratkaisua" turvapaikanhakija-asioissa, minkä tulkittiin viittaavaan Natsi-Saksan suorittamaan holokaustiin. Asiasta kirjattiin ilmoitus nimikkeellä kiihottaminen kansanryhmää vastaan, mutta tammikuussa 2016 valtakunnansyyttäjä Jorma Kalske totesi, että vaikka kirjoitus oli voimakkaasti poleeminen, siinä ei kehotettu rikokseen, eikä esitutkintakynnys ylittynyt.

Yksityiselämä
-------------

Hirvisaari on soittanut gospel-musiikkia, ja muutti taiteilijanimensä viralliseksi etunimekseen 1990-luvulla. Ammatiltaan Hirvisaari on veturinkuljettaja, josta ammatista hän on eläköitynyt vuonna 2015. Hän on naimisissa kirjailija, astrologi Merja Hirvisaaren kanssa. James Hirvisaari valmistui teologian kandidaatiksi Helsingin yliopistosta vuonna 2019 ja maisteriksi vuonna 2020. Hänen pro gradu -tutkielmansa, joka kuuluu teologian ja uskonnontutkimuksen maisteriohjelmaan, hyväksyttiin vuonna 2020, ja tutkielma on nimeltään *Sataprosenttinen vanhurskaus: lähetyssaarnaaja Mauri Viksténin käsityksiä pelastusopista ja erityisesti vanhurskauttamisopista*.

Lähteet
-------

1. 1 2  James Hirvisaari nimestään ESS:lle: James Potkukelkalla ei mitään tekemistä *Iltalehti*.  22.6.2011.  Arkistoitu 4.10.2013. Viitattu 4.10.2013.
2. ↑  .aspx James Hirvisaari *Suomen kansanedustajat*. Eduskunta.
3. ↑  Kunnallisvaalit 26.10.2008: Valitut ehdokkaat Asikkala *Vaalit.fi*.  17.11.2008 (päivitetty). Oikeusministeriö. Viitattu 11.3.2015.
4. ↑  Eduskuntavaalit 17.4.2011: Valitut ehdokkaat Hämeen vaalipiiri *Vaalit.fi*.  13.5.2011 (päivitetty). Oikeusministeriö. Viitattu 11.3.2015.
5. ↑  Roppola, Juha: Halla-ahon suosikit *Iltalehti*.  25.11.2010. Viitattu 4.10.2013.
6. ↑  Hirvisaari, James: Ero Suomen Sisusta *Hirvisaaren blogi*.  22.2.2013.  Arkistoitu 4.3.2016. Viitattu 11.3.2015.
7. ↑  Hanhinen, Hanna: James Hirvisaari eroaa Suomen Sisusta *Yle Uutiset*.  22.2.2013. Viitattu 11.3.2015.
8. ↑  Hirvisaari, James: Totuus: Minua painostettiin eromaan Suomen Sisusta. *James Hirvisaaren Twitter*.  23.2.2013. Twitter. Viitattu 23.2.2013.
9. ↑  Hirvisaari: Minut painostettiin eroamaan Suomen Sisusta *Turun Sanomat*.  23.2.2013. Turku. Viitattu 23.2.2013.
10. ↑  Hirvisaari taas Suomen Sisun jäsen - tämän hän kertoi eronsa syyksi vuosi sitten *ESS.fi*.  20.1.2014. Viitattu 11.3.2015.
11. ↑  Ano Turtiainen otti oman eduskuntaryhmänsä sihteeriksi toisen perussuomalaisista pois potkitun – lupaa vaalia sananvapautta *Turun Sanomat*.  9.6.2020. Viitattu 12.6.2020.
12. ↑  Ano Turtiaisen puolue merkittiin oikeusministeriön puoluerekisteriin *Yle*.  2.9.2021. Viitattu 10.11.2021.
13. ↑  Lieksalainen Helena Eronen James Hirvisaaren avustajaksi *Karjalainen.fi*.  10.1.2012.  Arkistoitu 2.4.2015. Viitattu 11.3.2015.
14. ↑  Kansanedustajan avustaja ehdottaa ulkomaalaisille hihamerkkejä *Turun Sanomat*.  11.4.2012. Viitattu 10.2.2024.
15. ↑  Ruohonen-Lerner: Näin vakavilla asioilla ei lasketa leikkiä *HS.fi*.  12.4.2012. Viitattu 11.3.2015.
16. ↑  Hirvisaari erotettiin eduskuntaryhmästä *Yle Uutiset*.  17.4.2012.  Arkistoitu 4.4.2015. Viitattu 11.3.2015.
17. ↑  Poliisi ei ota käsittelyyn Erosen tutkintapyyntöä Turun Sanomista *TS.fi*.  17.4.2012. Viitattu 11.3.2015.
18. ↑  Kohudosentilta tutkintapyyntö Hirvisaaren avustajan blogista *TS.fi*.  15.4.2012. Viitattu 4.10.2013.
19. ↑  Valtionsyyttäjä blogikirjoituksesta: Hihamerkeistä sai kirjoittaa  21.6.2012. HS.fi. Viitattu 4.10.2013.
20. ↑  James Hirvisaaren avustaja eroaa *HS.fi*.  13.8.2012. Viitattu 11.3.2015.
21. ↑  Rantanen, Miska: Muutos 2011 on kirjava puolue *HS.fi*.  10.10.2013. Viitattu 11.3.2015.
22. ↑  Rantanen, Miska: Kansanedustaja Hirvisaaren vieras teki natsi­tervehdyksiä eduskunnassa *HS.fi*.  2.10.2013. Viitattu 11.3.2015.
23. ↑  Orjala, Anne: Perussuomalaisten James Hirvisaari erotettiin puolueesta *Yle Uutiset*.  4.10.2013. Viitattu 11.3.2015.
24. ↑  James Hirvisaari liittyi Muutos 2011 -puolueeseen *Iltasanomat.fi*.  8.10.2013.  Arkistoitu 2.4.2015. Viitattu 11.3.2015.
25. ↑  Ari Hakahuhta, Jussi Hanhivaara & Kalle Pirhonea: Hirvisaari perustaa Muutos 2011 -nimisen eduskuntaryhmän *Yle Uutiset*.  8.10.2013. Viitattu 11.3.2015.
26. ↑  Muutoksen ehdokkaat vaalipiireittäin *Muutos2011.fi*. Viitattu 11.3.2015.
27. ↑  Todella kovia nimiä putosi eduskunnasta – peräti 40 edustajaa ulos *Ilta-Sanomat*.  20.4.2015. Sanoma Oy.  Arkistoitu 21.4.2015. Viitattu 20.4.2015.
28. ↑  Eduskuntavaalit 2015 - Tulos - Uudenmaan vaalipiiri  22.4.2015. Oikeusministeriö. Viitattu 17.5.2015.
29. ↑  Sirpa Ratia: Ex-kansanedustaja James Hirvisaari jättää Asikkalan  13.5.2015. Etelä-Suomen Sanomat. Viitattu 17.5.2015.
30. ↑  Eron myöntäminen luottamustoimista James Hirvisaarelle ja täydennysvaalit  8.6.2015. Asikkalan kunta.  Arkistoitu 22.7.2015. Viitattu 18.7.2015.
31. ↑  Janitskin aikoo eduskuntaan, Hirvisaari suunnittelee paluuta *ESS.fi*. Viitattu 10.12.2016.
32. ↑  Hämeen vaalipiiri
33. ↑  Valtuutettu käräjille kiihotuksesta *Yle Uutiset*.  13.7.2010. Viitattu 11.3.2015.
34. ↑  Perussuomalaispoliitikon syytteet nurin käräjillä *MTV Uutiset*.  10.11.2010.  Arkistoitu 2.4.2015. Viitattu 11.3.2015.
35. ↑  Hovioikeuteen! *James Hirvisaaren blogi Uudessa Suomessa*.  10.12.2010. Viitattu 15.12.2010.
36. ↑  Kansanedustaja James Hirvisaarelle tuomio vihapuheista *Yle Uutiset*.  12.12.2011. Viitattu 11.3.2015.
37. ↑  Kansanedustajat maksavat James Hirvisaaren sakot - mukana Jussi Halla-aho  1.3.2012. Ilta-Sanomat.  Arkistoitu 5.10.2013. Viitattu 4.10.2013.
38. ↑  James Hirvisaari syyttää ylimpiä oikeusasteita korruptoituneiksi  25.6.2012. Iltalehti. Viitattu 26.6.2012.
39. ↑  Hirvisaari, James: Korkeimman oikeuden ratkaisuista *Hirvisaaren blogi*.  25.6.2012. Uusi Suomi. Viitattu 11.3.2015.
40. ↑  James Hirvesaaren Facebook-päivitys *facebook.com*.  23.7.2012. Viitattu 4.10.2013.
41. ↑  Kansanedustaja Hirvisaari vertaa homoutta kehitysvammaan *HS.fi*.  31.7.2012. Viitattu 11.3.2015.
42. ↑  Poliisi teki rikosilmoituksen Hirvisaaren homovertauksesta *HS.fi*.  17.8.2012. Viitattu 11.3.2015.
43. ↑  Hirvisaaren homovertauksen esitutkinta loppui alkuunsa *12.9.2012*. Helsingin Sanomat. Viitattu 1.4.2013.
44. ↑  KSML: Poliisi tutkii James Hirvisaaren Facebook-kirjoituksen – kirjoitti "lopullisesta ratkaisusta" *Iltalehti*.  14.12.2015. Viitattu 5.3.2019.
45. ↑  Po­lii­si: James Hir­vi­saa­ren Fa­ce­book-kir­joi­tuk­ses­ta ei esi­tut­kin­taa *Kaleva*.  12.1.2016. Viitattu 12.6.2020.
46. ↑  .aspx James Hirvisaari *Suomen kansanedustajat*.  2.10.2013 (päivitetty). Eduskunta. Viitattu 4.10.2013.
47. ↑  Åvist, Timo: Teologisessa tiedekunnassa myönnetyt tutkinnot 1.2.–31.3.2019  8.4.2019. Helsingin yliopisto. Viitattu 14.9.2020.
48. ↑  Sataprosenttinen vanhurskaus : lähetyssaarnaaja Mauri Viksténin käsityksiä pelastusopista ja erityisesti vanhurskauttamisopista *E-thesis*. Helsingin yliopisto. Viitattu 6.6.2022.

Aiheesta muualla
----------------

Wikisitaateissa on kokoelma sitaatteja aiheesta ***James Hirvisaari***. 

* James Hirvisaaren kotisivu
* Hirvisaaren blogi Uusi Suomi -sivustolla
* 
* .aspx James Hirvisaari *Suomen kansanedustajat*. Eduskunta.

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Perussuomalaisten kansanedustajat 2011–2015 |
| --- |
|  |
| Eduskuntaryhmä(39) | 
* Eerola
* Elomaa
* Hakkarainen
* Halla-aho (2011–2014)
* Heikkilä
* Hirvisaari (2011–2013)
* Hongisto
* Immonen
* Jalonen
* Joutsenlahti
* Jurva
* Juvonen
* Jääskeläinen
* Kettunen
* Kivelä
* Kokko
* Koskela (2011–2014)
* Lindström
* Lohela
* Louhelainen
* Mattila
* Mäkipää
* Mäntylä
* Mölsä
* Niikko
* Niinistö
* Oinonen
* Packalén
* Raatikainen (2014–2015)
* Ruohonen-Lerner
* Saarakkala
* Soini
* Soukola
* Tolppanen
* Tossavainen
* Turunen
* Tuupainen
* Virtanen
* Vähämäki
* Väätäinen

 |
|  |
| **Huomautukset:**
1. 1 2  Jussi Halla-aho valittiin Euroopan parlamentin jäseneksi toukokuussa 2014, jolloin hänen tilalleen eduskuntaan nousi Mika Raatikainen.
2. ↑  James Hirvisaari erotettiin perussuomalaisista lokakuussa 2013.
3. ↑  Laila Koskela erosi perussuomalaisista marraskuussa 2014 ja liittyi keskustan eduskuntaryhmään.

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta
* Yle

 |

 |